**Ministru kabineta noteikumu projekta “Sankciju koordinācijas padomes nolikums” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Projekta mērķis ir garantēt visu kompetento un citu ar sankciju izpildi saistīto institūciju iesaistīšanos normatīvo aktu sankciju jomā koordinētā un vienveidīgā piemērošanā, kā arī veikt pasākumus šī mērķa sasniegšanai.Projekts šo mērķi risina, dodot Sankciju koordinācijas padomei kompetenci, tiesības un pienākumus veikt nepieciešamās darbības. Projektam jāstājas spēkā bez kavēšanās, ņemot vērā Moneyval rekomendāciju ieviešanas procesu. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Tiesību akta projekts izstrādāts saskaņā ar Starptautisko un Latvijas Republikas nacionālo sankciju likuma (turpmāk – likums) 16.panta otro daļu. Minētā norma pieņemta Saeimā galīgajā lasījumā 2019.gada 13.jūnijā. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Sankciju koordinācijas padomes (turpmāk – padome) izveidošana nepieciešama, lai garantētu visu kompetento un citu ar sankciju izpildi saistīto institūciju iesaistīšanos normatīvo aktu sankciju jomā koordinētā un vienveidīgā piemērošanā.Sankciju koordinācijas padomes izveidošana ir OECD ziņojumā “Noziedzīgi iegūtu līdzekļu legalizācijas un terorisma finansēšanas novēršana Latvijā” ietverta kā īstermiņā ieviešama augstas prioritātes rekomendācija: “Pēc iespējas ātrāk izveidot oficiālu komiteju, lai apspriestu un koordinētu visus attiecīgos ar [mērķēto finanšu sankciju piemērošanu] saistītos jautājumus, nodrošinot visas valdības pieeju.”Padomes mērķis ir izveidot labi koordinētu starpinstitūciju sadarbības sistēmu, kurā:1. piedalītos visas likuma piemērošanā iesaistītās institūcijas;
2. institūciju pārstāvjiem būtu institūcijas vadītāja mandāts pārstāvēt savu institūciju sankciju jautājumos;
3. būtu iespējas informēt Ministru kabinetu par savu darbību un sniegt viedokli sankciju jautājumos (iesniegt informatīvo ziņojumu);
4. būtu pārstāvēta kā valsts pārvalde, tā tiesu vara un nevalstiskais sektors, kā arī pašvaldības;
5. tiktu koordinēta vienveidīga likuma un citu normatīvo aktu sankciju jomā piemērošana un prioritāšu identificēšana;
6. būtu iespējams izveidot darba grupas konkrētu jautājumu vai tēmu *ad-hoc* vai regulārai apspriešanai, piemēram, proliferācijas finansēšanas novēršanas jomā;
7. tiktu apspriestas un izskatītas institūciju sagatavotās vadlīnijas, informatīvie materiāli un citi dokumenti sankciju jomā ar mērķi veicināt vienotu interpretāciju atbildīgo institūciju starpā.

Padome nepieciešama, lai apliecinātu, ka efektīva sankciju ieviešanas koordinācija Latvijai ir visaugstākā līmeņa (Saeimas un Ministru kabineta apstiprināta) apņemšanās. Viens no padomes uzdevumiem būs izveidot darba grupu, lai veicinātu atbildīgo institūciju sadarbību un koordinētu darbību proliferācijas finansēšanas novēršanai. Ar to tiktu novērsts 2018.gada 4.jūlijā Eiropas Padomes Moneyval komitejas plenārsēdē apstiprinātā 5.kārtas ziņojumā par Latvijas noziedzīgi iegūtu līdzekļu legalizācijas un terorisma novēršanas sistēmas efektivitāti konstatētais trūkums (216 lpp., 2.punkts – atbilstība FATF rekomendācijām). Projektā noteiktajām institūcijām būs pienākums deleģēt pārstāvjus dalībai padomē, savukārt padomes sekretariāta funkcijas nodrošinās Ārlietu ministrija. Padomes izveide neietekmēs esošās likumā noteiktās kompetento institūciju funkcijas, kā arī neradīs papildus administratīvo slogu. Padomes darbs būs vērsts uz normatīvo aktu vienveidīgas piemērošanas veicināšanu, efektivizējot valsts pārvaldes un citu institūciju sadarbību un stiprinot tiesisko paļāvību sabiedrībā. Padomes kompetencē būs koordinēt institūciju darbību un starptautisko prasību un normatīvo aktu vienveidīgu piemērošanu, izvērtējot normatīvo aktu atbilstību starptautiskajām prasībām, izstrādājot un apkopojot informatīvos materiālus, apspriežot institūciju un citu personu izstrādātās vadlīnijas un informatīvos materiālus ar mērķi veicināt to savstarpējo atbilstību.Padome būs tiesīga:* uzaicināt uz padomes sēdēm ekspertus un personas ar padomdevēja tiesībām;
* apstiprināt padomes sēdes darba kārtību;
* izveidot darba grupas;
* apkopot informāciju un veidot statistiku;
* izstrādāt priekšlikumus sankciju piemērošanas jautājumos.

Padome par savu darbību pastāvīgi informēs sabiedrību un ne retāk kā reizi gadā ar Ārlietu ministrijas starpniecību informē Ministru kabinetu. |
| 3. | Projekta izstrādē iesaistītās institūcijas un publiskas personas kapitālsabiedrības | Projektu izstrādājusi Ārlietu ministrija. Projekta saskaņošanā iesaistīta Iekšlietu, Ekonomikas, Finanšu un Tieslietu ministrija, Finanšu un kapitāla tirgus komisija, Finanšu izlūkošanas dienests, Patērētāju tiesību aizsardzības centrs, Valsts drošības dienests, Valsts ieņēmumu dienests, Pilsonības un migrācijas lietu pārvalde, Latvijas Zvērinātu notāru padome, Latvijas Zvērinātu advokātu padome, Latvijas Zvērinātu revidentu asociācija, Izložu un azartspēļu uzraudzības inspekcija, Nacionālās kultūras mantojuma pārvalde, Latvijas Banka, Tiesu administrācija, Uzņēmumu reģistrs, Patentu valde, valsts akciju sabiedrība “Ceļu satiksmes drošības direkcija”, valsts akciju sabiedrība “Latvijas Jūras administrācija”, Valsts tehniskās uzraudzības aģentūra, Lauksaimniecības datu centrs, Civilās aviācijas aģentūra.Tāpat projekta saskaņošanā iesaistīta Finanšu nozares asociācija, Latvijas Darba devēju konfederācija, Latvijas Pašvaldību savienība un Latvijas Tirdzniecības un rūpniecības kamera.  |
| 4. | Cita informācija |  Informācija par projekta izstrādi publicēta Ārlietu ministrijas mājaslapā. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Projekts šo jomu neskar. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Nav |
| 2. | Atbildīgā institūcija | Ārlietu ministrija |
| 3. | Cita informācija | Noteikumu projekts izstrādāts, lai veicinātu vienotu pieeju normatīvo aktu piemērošanā sankciju jomā. Līdz ar to paredzēts, ka noteikumu projekts netieši pozitīvi ietekmēs Starptautisko un Latvijas Republikas nacionālo sankciju likuma, uz tā pamata izdoto Ministru kabineta noteikumu un citu normatīvo aktu sankciju jomā efektīvu piemērošanu. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Nav attiecināms |
| 2. | Citas starptautiskās saistības | Nav attiecināms |
| 3. | Cita informācija | Padome tiek izveidota, lai veicinātu starptautisko organizāciju prasību, rekomendāciju un starptautisko standartu ievērošanu sankciju jomā, tajā skaitā 2018.gada 4.jūlijā Eiropas Padomes Moneyval komitejas plenārsēdē apstiprinātā 5.kārtas ziņojumā par Latvijas noziedzīgi iegūtu līdzekļu legalizācijas un terorisma novēršanas sistēmas efektivitāti ietverto rekomendāciju izpildi. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Par paredzamo projekta izstrādi likumprojekta “Grozījumi Starptautisko un Latvijas Republikas nacionālo sankciju likumā” (Nr. 323/Lp13) informētas privātā sektora sankciju izpildē iesaistītās institūcijas - Finanšu nozares asociācija, Latvijas Darba devēju konfederācija, Latvijas Tirdzniecības un rūpniecības kamera, kuras likumprojekta grozījumu saskaņošanas procesā saskaņoja arī pantu ar deleģējumu Ministru kabinetam izveidot Sankciju koordinācijas padomi. Informācija par projekta izstrādi ievietota Ārlietu ministrijas mājaslapā. |
| 2. | Sabiedrības līdzdalība projekta izstrādē | Atzinumu par projektu sniegt uzaicinātas VI.sadaļas 1.punktā minētās institūcijas. |
| 3. | Sabiedrības līdzdalības rezultāti | Starpministriju sanāksmē aktīvi piedalījās Latvijas Darba devēju konfederācija, kuras vairāki priekšlikumi tika ņemti vērā. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Projektā paredzēto saistību izpildi koordinē Ārlietu ministrija. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Ar projektu tiek izveidota jauna konsultatīva institūcija – Sankciju koordinācijas padome. Padome neradīs papildus administratīvo slogu, kā arī neradīs ietekmi un citu institūciju cilvēkresursiem. |
| 3. | Cita informācija | Nav |

Ārlietu ministra vietā

Finanšu ministrs Jānis Reirs

Krastiņš, 67016388

andris.krastins@mfa.gov.lv